NaiveNeuron/SloPal huggingface dataset:
Kalavská, Andrea, ministerka zdravotníctva SR (2018-10-18):
Ďakujem veľmi pekne. Vážená pani predsedajúca, vážená pani poslankyňa, veľmi pekne ďakujem za otázku. Plánované zvýšenie miezd od 1. 1. 2019 je spôsobené viacerými faktormi, jednak sa jedná o dopady spojené s navýšením minimálnej mzdy, priemernej mzdy, ako aj navýšenie koeficienta v zákone 578. Zamestnanci, ktorých odmeňovanie sa riadi Zákonníkom práce, zvýšením minimálnej mzdy sa zvyšujú aj minimálne mzdové nároky zamestnancov. To jest sú to zamestnanci, zdravotnícki aj nezdravotnícki, na ktorých sa nevzťahuje úprava minimálnej výšky základnej zložky mzdy zdravotníckych pracovníkov upravená presne tým zákonom 578/2004. To platí pre všetkých zamestnancov. Ak ide o zamestnávateľov, ktorých odmeňovanie sa riadi Zákonníkom práce, pričom patria medzi zamestnávateľov, na ktorých sa súčasne vzťahuje úprava minimálnej výšky základnej zložky mzdy upravená zákonom 578/2004 Z. z. pre vybranú skupinu zdravotníckych pracovníkov, bude sa na týchto zdravotníckych pracovníkov vzťahovať zvýšenie koeficientov v zákone 578. Zákon 578/2004 Z. z., pokiaľ ide o osobité ustanovenie o odmeňovaní niektorých zdravotníckych pracovníkov, sa vzťahuje na týchto: a to sú lekári pracujúci v zdravotníckych zariadeniach ústavnej zdravotníckej starostlivosti, to jest nie na lekárov pracujúcich v ambulantnom zdravotníckom zariadení. A pokiaľ ide o sestry, zdravotníckych laborantov, farmaceutických laborantov, asistentov, ak pracujú v zdravotníckom zariadení u poskytovateľa, ktorí prevádzkuje zariadenie ústavnej zdravotnej starostlivosti. Jednoducho povedané, pre ambulantných pracovníkov sa vzťahuje len Zákonník práce. Navýšenie rozpočtu však predikovalo a aj rátalo aj s ambulantnými pracovníkmi, pričom ich navýšenie sa kalkulovalo na úrovni navýšenia tarify bez príplatkov, nakoľko ambulantní pracovníci nemávajú nočné, víkendové ani iné príplatky. Nakoľko neexistuje zákon, ktorý by zaviazal vlastníkov ambulancií, aby tieto prostriedky vyplatili zamestnancom, tak pripraví ministerstvo zdravotníctva memorandum so všetkými poisťovňami a poskytovateľmi, že tie zdroje dostanú jedine, ak sa zaviažu, že budú tieto zdroje použité pre účely navýšenia mzdových prostriedkov, ktoré im boli určené. Navýšenie taríf podľa zákona 578/2004 platí len pre zdravotnícke zariadenia, netýka sa nezdravotníckych zariadení, zariadení sociálnych služieb.
Remišová, Veronika, poslankyňa NR SR (2016-06-07):
Pán Fico tu začína šíriť veľmi nebezpečnú rétoriku, ktorá je pre zdravú atmosféru spoločnosti veľmi škodlivá. Akúkoľvek kritiku a nielen kritiku, ale akúkoľvek činnosť, ktorá sa vládnej strane nepáči alebo znepáči, je nazývaná nenávisťou. Takto sa vyjadruje o mimovládkach, ktoré v mnohých veciach suplujú štát a často to robia na dobrovoľnej báze, zadarmo, takto sa vyjadruje o ľuďoch, čo upozorňujú na prešľapy, takto sa vyjadruje o bielych vranách alebo o opozícii. A pre zdravú diskusiu je to mimoriadne škodlivé, pretože takouto rétorikou sa vyznačujú aj všetky diktátorské režimy, neustálym hľadaním triedneho nepriateľa a vyvolávaním nenávisti a takouto rétorikou sa vyznačovala aj komunistická totalita, v ktorej mentálnom svete asi ešte stále žijú niektorí členovia vlády. Samozrejme, že si všetci želáme, aby tu vládla vzájomná láska a pokoj, no to nie je dôvod mlčať, keď nás známy pána Kaliňáka okráda o naše spoločné peniaze. Ďakujem. (Potlesk.)
B. Bugár, podpredseda NR SR: (2001-09-17):
Nech sa páči, pán poslanec, máte slovo.
Grendel, Gábor, podpredseda NR SR (2023-02-02):
Ďakujem pekne. Dávam teraz slovo spravodajcovi z gestorského výboru pre hospodárske záležitosti pánovi poslancovi Galekovi. Nech sa páči.
Grendel, Gábor, podpredseda NR SR (2021-03-30):
Dávam teraz slovo spoločnému spravodajcovi predsedovi výboru pre financie a rozpočet pánovi poslancovi Mariánovi Viskupičovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru.
M. Gibalová, poslankyňa: (2009-02-05):
Ďakujem pekne, toľko na úvod. (Potlesk.)
Štefanec, Ivan, poslanec NR SR (2014-02-06):
Ďakujem pekne, pani podpredsedníčka. Tak ako pani poslankyni Vášáryovej, aj mne vadí postoj predsedu vlády k Ukrajine, ktorý evidentne to nepovažuje za našu zahraničnopolitickú prioritu. A, bohužiaľ, musím povedať, že sa hanbím za predsedu vlády, ktorý sa jasne nevyjadril, že podporuje demokratické sily na Ukrajine. Ukrajina musí byť zahraničnopolitickou prioritou Slovenska, pretože je to nielen v záujme Slovenska, ale aj v záujme celej Európskej únie. A myslím si, že každému slušnému človeku na Slovensku záleží na tom, aby sa vývoj uberal na Ukrajine bez násilia a demokratickým smerom. Demokratické sily na Ukrajine si našu podporu zaslúžia. Ale vadí mi, keď hovoríme o zahraničnej európskej politike, aj postoj súčasnej vlády k európskej politike, ktorý je evidentne servilný. Pokiaľ za minulej vlády sme prijímali odôvodnené stanoviská len na naše návrhy, musím povedať, na návrhy SDKÚ – Demokratickej strany, jasne sme zastávali národné záujmy na európskych radách. Teraz sa tento postoj zmenil. A to, čo prichádza z Bruselu, súčasná vláda bezvýhradne, bez pripomienok preberá. Je to servilné a je to aj v mnohých prípadoch škodlivé pre našich občanov. No a do tretice chcem povedať, že mi v tej správe a vôbec aj v európskej politike chýba jasnejší dôraz na jednu z priorít Európskej únie. A to je vytvorenie spoločného trhu USA – Európska únia. Podľa mnohých štúdií by tento projekt bol výhodný nielen pre Úniu, ale najmä pre krajiny ako Slovensko. Takže je v našom záujme, aby sme potlačili na všetkých fórach, kde je to potrebné, aj tento projekt spoločného amerického voľného trhu. Ďakujem pekne.
Žiga, Peter, podpredseda NR SR (2023-12-13):
Pán poslanec Gröhling.
Figeľ, Ján, podpredseda NR SR (2012-07-25):
Ďakujem pekne za uvedenie. Dávam teraz slovo spravodajcovi, ktorého určil navrhnutý gestorský výbor pre financie a rozpočet, pánovi poslancovi Ladislavovi Kamenickému.
Sulík, Richard, predseda NR SR (2011-05-17):
Prepáčte mi. Poprosím kolegov hore napravo. Ďakujem pekne. Nech sa páči.
Klus, Martin, poslanec NR SR (2018-05-15):
Ďakujem za slovo. No, historicky prvýkrát a trošku sa za to aj hanbím, budem súhlasiť s poslancami K – ĽSNS, a teda v súvislosti s tým rozporom, ktorý, bohužiaľ, v strane SMER – sociálna demokracia je evidentný. Presne ako povedali kolegovia poslanci za túto stranu, počúvať najprv ministra zahraničných vecí a potom predsedu výboru pre európske záležitosti, hovoríme o dvoch celkom rozdielnych veciach a ja si tiež dovolím pripomenúť dve citácie, ak dovolíte, v súvislosti s tým, čo hovoril pán poslanec Blaha, a teda s útokom na Sýriu. „Slovenská republika vníma cielený zásah spojencov na vojenskú infraštruktúru pod kontrolou sýrskej vlády ako snahu zamedziť ďalšiemu používaniu chemických zbraní proti civilistom v Sýrii.“ V reakcii na vojenský útok USA, Veľkej Británii v Sýrii to uviedlo slovenské ministerstvo zahraničných vecí a európskych záležitostí. A druhý dôležitý citát: „Premiér Peter Pellegrini považuje za neakceptovateľné akékoľvek použitie chemických zbraní voči civilistom. Útok na Sýriu vníma predovšetkým ako výstrahu znovu zamedziť ďalším takýmto útokom.“ Čiže máme tu pomerne silný rozkol vo vašej politickej strane. Viem, že taká štandardná odpoveď teba, Ľuboš, bude, že podobne je to asi aj v našej strane, ale myslím, že takýto rozkol, aký ste tu predviedli pred chvíľočkou práve vy dvaja reprezentanti tejto politickej strany, rozhodne nemôžme porovnávať s ničím iným v akejkoľvek politickej strane na Slovensku. A ešte k tomu oslobodeniu. Nedá mi nezareagovať, moje mesto Banskú Bystricu oslobodila rumunská armáda, Plzeň oslobodila americká armáda. Nespochybňujme, prosím, úlohu spojencov pri víťaznom ťažení voči fašizmu. A nedá mi nepovedať aj to, že tak ako nám prišlo oslobodenie v roku 1945 s výdatnou pomocou a absolútne najväčšiu zásluhu na tom má Červená armáda, to nikto nespochybňuje, ale rovnako táto armáda... (Prerušenie vystúpenia časomerom.)
Košútová, Magda, poslankyňa NR SR (2013-05-17):
Ďakujem pekne. Pán predseda, dajte, prosím, hlasovať o tom, že Národná rada Slovenskej republiky v súlade s vaším rozhodnutím prideľuje predložený vládny návrh zákona týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre pôdohospodárstvo a životné prostredie. Ďalej, aby za gestorský výbor určila hlasovaním Výbor Národnej rady pre pôdohospodárstvo a životné prostredie s tým, že určené výbory prerokujú predmetný návrh zákona do tridsatich dní a gestorský výbor do tridsatich dvoch dní od prerokovania návrhu v Národnej rade Slovenskej republiky v prvom čítaní. Dajte, prosím, hlasovať.
R. Kaliňák, podpredseda vlády a minister vnútra SR: (2007-03-22):
Čiže ja vám ešte raz odpoviem k tej otázke. Sám som bol pred dvomi týždňami v Bulharsku na oficiálnej návšteve, kde som sa rozprával s ministrom vnútra Bulharskej republiky a túto tému sme otvorili. Nikto iný okrem vás túto tému nespochybňuje, pretože to bolo jasne povedané. A keby ste si pozreli záznam, vedeli by ste, že nikdy predseda vlády Robert Fico nepovedal a neodpovedal na tú otázku spôsobom, že bulharské sestričky sú páchateľmi, pretože sám som sa niekoľkokrát o to intenzívne zaujímal už aj z dôvodu, ktorý som vám tu vysvetlil. (Potlesk.) Poprosím vás, pán poslanec, v zmysle všetkých tých pravidiel, ak náhodou máte nejakú otázku. Skončil som, pán predsedajúci.
B. Bugár, podpredseda NR SR: (2005-05-20):
Otváram rozpravu a pýtam sa, či sa hlási niekto ústne do rozpravy, nakoľko nemám písomné prihlášky do rozpravy. Konštatujem, že nikto. Končím možnosť prihlásiť sa do rozpravy ústne. Vyhlasujem rozpravu o tomto bode za skončenú. A prerušujem rokovanie o tomto bode. Budeme ešte pokračovať druhým a tretím čítaním o návrhu na vyslovenie súhlasu Národnej rady Slovenskej republiky s dohodami vo forme výmeny listov medzi Slovenskou republikou ako členským štátom Európskej únie a závislými územiami od Spojeného kráľovstva Veľkej Británie a Severného Írska, Kajmaními ostrovmi, Montserratom, Britskými panenskými ostrovmi, Anguillou a ostrovmi Turks a Caicos, týkajúcich sa zdaňovania príjmu z úspor v podobe výplaty úrokov (tlač 1117). Návrh vlády znovu odôvodní pán minister pôdohospodárstva Zsolt Simon. Nech sa páči.
Gröhling, Branislav, poslanec NR SR (2024-02-27):
Ďakujem veľmi pekne za toto vystúpenie. My tu už tretí mesiac riešime Trestný zákon a až teraz vládni politici konečne pochopili jednu chybu, jeho chybu, a to premlčacie doby za znásilnenie. Takže veľmi super. Ja sa teším, keď už opravujete toto znásilnenie, máme tu ešte, máme tu ešte päť ďalších typov, ktoré by ste mohli zmeniť, a to sú porušenia európskej legislatívy, na ktoré vás aj upozornila Európska komisia. Porušujete smernicu Európskej únie o boji proti podvodom, keď za spreneveru a korupciu navrhujte maximálny trest tri roky a smernica pri škodách ale nad stotisíc euro požaduje minimálny trest štyri roky. A Slovensko je naozaj povinné ju dodržiavať. Takže sú to § 326 a 333 v návrhu, tak si ich tiež opravte. Porušujete tú istú smernicu, keď za podplácanie navrhujete trest odňatia slobody jeden rok. Opravte si, prosím vás, § 332. Ďalej porušujete článok 7 tejto smernice, keď uľahčujete pranie špinavých peňazí, a to sú § 233 a 233b. Takže si opravte aj tie. Porušujete článok 10 tej istej smernice v § 58 a 59, ktoré sa týkajú prepadnutia majetku. Opravte jednou cestou aj tieto paragrafy. A ďalej aj celý zákon je v rozpore s nariadením, ktorým sa zriaďuje Európska prokuratúra, pretože Európskej prokuratúre znemožňujete vyšetrovať eurofondové podvody, a to najmä teda premlčacie doby a nižšie tresty za subvenčné podvody. Aby toho nebolo málo, tak podľa Komisie ešte porušujete aj Dohovor OSN proti korupcii, ignorujete ďalšie odporúčania komisie a pre všetko toto môžme prísť aj o eurofondy. Takže, ak ste dokázali pochopiť, že ste prestrelili pri znásilnení, je to úplne super, ja to oceňujem, a teraz skúste pochopiť, prosím vás, že ste prestrelili aj pri všetkých ostatných zmenách a zmeňte aj to.
Kalavská, Andrea, ministerka zdravotníctva SR (2018-11-28):
Ďakujem veľmi pekne. Dobrý večer. Vážený pán predsedajúci, vážené poslankyne, vážení poslanci, cieľom návrhu zákona je aktualizovať kompetencie a činnosti Centra pre klasifikačný systém, stanoviť pravidlá pre osvedčovanie zhody pre klasifikačný systém a zosúladiť tento zákon so znením GDPR, zachovať taktiež prerozdeľovací mechanizmus a naďalej ho zdokonaľovať tak, aby v čo najvyššej miere bránil selekcii rizika zdravotnými poisťovňami, aby zdravotné profily poistencov v jednotlivej zdravotnej poisťovni nespôsobovali nerovnaké postavenie zdravotných poisťovní navzájom, a pridáva sa, samozrejme, aj nový parameter a to je viacročné nákladové skupiny a oddeľuje sa skupina poistencov 0 až 1 rok zo skupiny 0 až 5 rokov. Ďalej cieľom návrhu je zabezpečiť, aby vymáhanie pohľadávok na poistnom sa v prvom stupni realizovalo výlučne prostredníctvom zdravotných poisťovní, a úlohu druhostupňového odvolacieho orgánu by prevzal alebo preberá Úrad pre dohľad nad zdravotnou starostlivosťou. Ďalej predmetným návrhom sa riešia ďalšie problémy z aplikačnej praxe verejného zdravotného poistenia, ako napr. obete obchodovania s ľuďmi a ich verejné zdravotné poistenie, spresnenie náležitostí prihlášky poistenca, úprava ustanovení o ročnom zúčtovaní poistného, proces predpisovania pohľadávok, odpisovania pohľadávok a podobne. Veľmi pekne vám ďakujem.
Bittó Cigániková, Jana, poslankyňa NR SR (2022-10-25):
Ďakujem pekne. Ja len teda písala som si s Karolom Galekom, rovno priznávam, lebo asi sa čudujete, čo tu robím k tejto téme. Tak je tu nejaký chaos s tými bodmi a v tom poradí. A nie je to ako to bolo úplne plánované a podobne. A stalo sa, že tu Karol nie je, a preto ma poprosil o reakciu. Tak prosím, asi ma šetriť nebudete, ale v jeho mene hovorím. Navrhovaná predlžená dodatočná lehota na splnenie záväzku z preddavkovej platby alebo vyúčtovacej platby vystavuje dodávateľov elektriny a plynu značnému hospodárskemu riziku spojenému s úhradou mandatórnych platieb súvisiacich so zúčtovaním odchýlky a za distribúciu elektriny. V praxi to znamená, že kým bude môcť dodávateľ pristúpiť k prerušeniu distribúcie elektriny pre omeškanie s úhradou splatných záväzkov, dostane sa do omeškania voči zúčtovateľovi odchýlok a prevádzkovateľom distribučných sústav s následkom v podobe hroziacej insolvencie a dodávky poslednej inštancie s nemalými spoločenskými nákladmi. Ale chápem, že svoje zohráva aj inflácia. Avšak 30 pracovných dní je neprimerane veľa. Takisto takáto ochrana nie je potrebná v priebehu celého roku, ale stačila by len počas vykurovacej sezóny. Takýto pozmeňujúci návrh mal aj Karol Galek pripravený, avšak do spoločnej správy sa na výbore pre hospodárske záležitosti dostal iný pozmeňujúci návrh, ktorý ide garantovať zisky finančným žralokom EPH a je obdobou návrhu pána Kremského a Vetráka, ku ktorému bude Karol Galek aj samostatne vystupovať. Avšak aj v záujme predkladateľov navrhujem vyňať bod 3 zo spoločnej správy na samostatné hlasovanie. Ďakujem.
Lipšic, Daniel, poslanec NR SR (2014-10-16):
Pani predsedajúca, vy ste zdôvodnili hlasovanie o vašom návrhu, že nebudeme hlasovať o 11.00 hod. zajtra, tým, že sa rokuje o novele ústavy a nebude o čom aj tak zrejme hlasovať. Len ja upozorňujem, že dneska ešte ideme rokovať zrejme o návrhoch zákonov z dielne ministerstva spravodlivosti do 19.00 hod., takže asi bude o čom hlasovať. To znamená, ak chcete pustiť domov svoj poslanecký klub, to je fajn, len to takto potom odôvodnite, nie že nebude o čom hlasovať. (Potlesk.)
Érsek, Árpád, minister dopravy, výstavby a regionálneho rozvoja SR (2016-09-12):
Ďakujem pekne. Vážený pán predsedajúci, vážené poslankyne, poslanci, dovoľte mi uviesť odôvodnenie materiálu – návrh na vyslovenie súhlasu Národnej rady Slovenskej republiky s Dohodou medzi vládou Slovenskej republiky a vládou Gruzínska o medzinárodnej cestnej osobnej a nákladnej doprave. Tento návrh predkladá vláda Slovenskej republiky na rokovanie Národnej rady podľa čl. 86 písm. d) Ústavy Slovenskej republiky, na základe ktorého Národná rada vyslovuje súhlas s medzinárodnými zmluvami, ktoré priamo zakladajú práva alebo povinnosti fyzických osôb alebo právnických osôb. Zároveň ide o medzinárodnú zmluvu podľa čl. 7 ods. 4 Ústavy Slovenskej republiky, pred ratifikáciou, ktorou sa vyžaduje súhlas Národnej rady Slovenskej republiky. Na jej vykonávanie nie je potrebné prijať alebo meniť žiadne vnútroštátne právne predpisy. Vláda Slovenskej republiky schválila návrh na uzavretie dohody uznesením č. 571 dňa 20. novembra 2014. Dohoda bola podpísaná 13. novembra 2015 v Bratislave. Prezident Slovenskej republiky vyslovil súhlas s dohodou a jej predložením na rokovanie Národnej rady Slovenskej republiky. Slovensko má záujem o rozvoj ekonomických vzťahov so štátmi východného partnerstva, vrátane Gruzínska. Európska únia a Gruzínsko podpísali vo Vilniuse dňa 29. novembra 2013 dohodu o pridružení, ktorá predpokladá že bližšiu spoluprácu v odvetví dopravy. Dohoda je štandardno-bilaterálnou zmluvou, aké Slovenská republika uzatvára v záujme podpory rozvoja vzájomnej obchodnej spolupráce, ako aj v záujme uľahčenia tranzitu. Dohoda je v súlade s Ústavou Slovenskej republiky, právnym poriadkom Slovenskej republiky, ako aj záväzkami vyplývajúcimi z členstva Slovenskej republiky v EÚ a záväzkami prevzatými v rámci iných platných medzinárodných zmlúv. Predpokladaná dohoda nemá dopad na štátny rozpočet, nemá nepriaznivý vplyv na zamestnanosť a podnikateľské prostredie. Naopak, vytvára priestor pre rozvoj podnikateľských aktivít a zamestnanosti. Odporúčam vysloviť súhlas s dohodou a rozhodnúť, že ide o medzinárodnú zmluvu – čl. 7 ods. 5 Ústavy Slovenskej republiky, ktorá má prednosť pred zákonmi. Ďakujem, skončil som.
Šebej, František, poslanec NR SR (2012-05-15):
Ďakujem, pán predseda. Chcem upozorniť kolegov zo zahraničného výboru, že zasadnutie zahraničného výboru s jedným jediným bodom programu, ktorým sú stále delegácie, bude o 12.00 hodine v miestnosti č. 183. Ďakujem pekne.
Bugár, Béla, podpredseda NR SR (2018-10-16):
Pán poslanec Martinák.
Šuca, Peter, poslanec NR SR (2010-12-16):
Ďakujem za slovo, pán predsedajúci. Vážený pán kolega Matovič, vy, ktorý ste typický v tejto Národnej rade tým, že púšťate zo svojho malého ja tie vaše vzácne perly ducha, tak ako vždy, aj teraz ste pútali možno formou, nie obsahom, nie prejavom. Nazvali ste a počastovali ste bývalého premiéra vlády Slovenskej republiky pojmom „naničhodník a vagabund“. Niekoľkokrát ste to zopakovali a povedali ste, že sa nehanbíte ani nebojíte. Tak ja vám teda poviem svoje pojmy na vás a poviem vám, že ste hlupák a klamár. Ďakujem pekne. (Potlesk.)
Blanár, Juraj, podpredseda NR SR (2022-04-28):
Nech sa páči, pán poslanec, môžete pokračovať.
B. Bugár, podpredseda NR SR: (2005-01-19):
A budeme pokračovať prvým čítaním o návrhu poslanca Národnej rady Slovenskej republiky Juraja Blanára na vydanie zákona, ktorým sa mení a dopĺňa zákon č. 364/2004 Z. z. o vodách a o zmene zákona č. 372/1990 Zb. o priestupkoch v znení neskorších predpisov (vodný zákon) , tlač 995. Dávam slovo poslancovi Blanárovi, aby návrh zákona uviedol. Pán poslanec Blanár, ak nemáte záujem, môžeme to preložiť na koniec schôdze. Problém s tým osobne nemám. Súhlasím s vami, ak to je teda vaša vôľa. Ak nie, nech sa páči, máte slovo.
Svrček, Miloš, poslanec NR SR (2023-03-30):
Ja ďakujem za slovo. Áno, tiež v prvom čítaní som sa vyjadril, mal som tam nejaké pripomienky. Ja chcem len upozorniť navrhovateľov, že aj podľa zmluvy o fungovaní Európskej únie v spojitosti aj s čl. IV ods. 3 Zmluvy o Európskej únii je Slovenská republika ako členský štát povinný prebrať smernicu riadne a včas, pričom veľmi dobre vieme, že nesplnenie takejto povinnosti by predstavovalo jej priame porušenie a Slovenská republika by sa potom priamo aj vystavovala takýmto nebezpečenstvu začatia konania pre nesplnenie povinností členského štátu podľa Zmluvy o fungovaní Európskej únie, ako som spomenul. Ale na nadviažem aj na tú rozpravu v prvom čítaní, ja sa nemôžem stotožniť s argumentáciou, ktorá odznela aj zo strany zástupcu navrhovateľov v rámci rozpravy v prvom čítaní k návrhu zákona, ktorá prebehla ešte vo februári na 83. schôdzi, že štáty majú dostatok času v rámci transpozičnej lehoty na transponovanie smernice, a teda navrhovaný § 19 ods. 6 nebude spôsobovať problémy, podľa mňa bude. Taktiež čo sa týka navrhovanej právnej úpravy, no je tam medzerovitosť. Ja by som možno dal do pozornosti, že na podnikateľské prostredie majú vplyv všeobecne záväzné zariadenia obcí, miest, vyšších územných celkov, ktorých vydávanie upravuje aj zákon o obecnom zriadení 369, ktorú tiež máme na tejto schôdzi, ako aj zákon o samospráve vyšších územných celkov. Čiže je to prierezová vec, ktorá má dopad na viacero právnych noriem. Ale, samozrejme, že je to veľká vec, a možno patrilo by sa mať dlhšiu a vecnejšiu diskusiu, ale na druhej strane chápem aj navrhovateľov, že idú takouto cestou cez poslanecký prieskum, O. K., beriem na vedomie. Takže len toľko v krátkosti, ďakujem.
B. Bugár, podpredseda NR SR: (2005-06-23):
P. Rusko, podpredseda vlády a minister hospodárstva SR: Ja teda neviem, či hovorím po čínsky, pán poslanec. Ale som sa vám snažil vysvetliť, že to jedno miesto, že to je miesto... (Hlasy v pléne.) Môžem hovoriť? (Hlasy z pléna: Áno.) Áno? Ja som slušný. Že to jedno pracovné miesto... (Nezrozumiteľné slová.)
Á. Biró, poslankyňa: (2009-02-13):
Ďakujem pekne. Odovzdávam pozmeňujúci návrh. (Potlesk.)
Laššáková, Jana, podpredsedníčka NR SR (2015-09-29):
Pán poslanec Mičovský, nech sa páči.
Pčolinský, Peter, podpredseda NR SR (2023-06-15):
Prezentujeme sa a hlasujeme. (Hlasovanie.) Prítomných 129, za 44, proti 45, zdržalo sa 37, nehlasovali 3. Uvedený návrh neprešiel, nebudeme pokračovať v rokovaní o tomto návrhu. Pokračujeme hlasovaním o bode 47 schváleného programu, ktorým je prvé čítanie o návrhu skupiny poslancov na vydanie zákona, ktorým sa mení a dopĺňa zákon č. 446/2001 Z. z. o majetku vyšších územných celkov (tlač 1689). Poprosím poslanca Tomáša Lehotského, aby uviedol hlasovanie. [Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 446/2001 Z. z. o majetku vyšších územných celkov v znení neskorších predpisov a ktorým sa dopĺňa zákon č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov , tlač 1689.]
Kyselica, Lukáš, poslanec NR SR (2022-11-29):
Týmto sme hlasovali o všetkých pozmeňujúcich návrhoch, pán predseda, dajte hlasovať o tom, že prerokovaný vládny návrh zákona prerokujeme v treťom čítaní ihneď.
D. Jarjabek, poslanec: (2005-09-21):
Prvá informácia, ako je ministerstvo kultúry pripravené na projektové financovanie kultúry v roku 2006 a aké finančné objemy požaduje na rok 2006. Druhá informácia ministra kultúry je informácia o plnení programu tzv. programu Obnovme si dom. Tento program bol jednou z priorít ministerstva kultúry. Ďakujem za pozornosť.
Šípošová, Janka, poslankyňa NR SR (2014-11-09):
Ďakujem pekne. Ja chcem povedať to, čo mi vadí na rečníkoch z rôznych strán. A to je to, že vlastne sa tu mechanicky opakuje, že v novembri 1989 ľudia stáli na námestiach a štrngali kľúčmi. Ja tu určite nie som jediná, kto sa na to ešte veľmi dobre pamätá. A preto musím povedať, aj som to povedala včera v Sobotných dialógoch s pánom ministrom zdravotníctva, tie námestia, to boli vlastne úžasné zážitky a eufória, ale ľudia nielen a nie až v novembri 1989 riskovali či už svoju bezpečnosť, životy alebo kariéru. No a čo ma rozhodilo celkom, tak to bolo poučenie pána poslanca Blahu, že sme na tých námestiach vraj štrngali za ľudský socializmus. No tak keby tu bol pán poslanec, by som mu rada povedala, že 25 rokov nie je až tak veľa, aby sme už boli vymretí tí, čo sme pri tom boli. A v novembri 1989 som v rozhlase o tom diskutovala s pánom Petrom Weissom, ktorý bol tam vtedy za Komunistickú stranu Slovenska. Koľkože len podobností je to s dneškom? No ale najhoršie na tom je to, že sa mi tá dnešná situácia zdá až príliš podobná tej pred novembrovej, netýka sa to tej eufórie. No a ešte k tej slávnej vete pána predsedu, už je taká populárna, že mi pripomína jeden ešte slávnejší prejav, ktorý v tom novembri a decembri 1989 sa premietal vo výkladoch obchodov. Pamätáte si naň niektorí?
Vančo, Branislav, poslanec NR SR (2024-01-16):
Ďakujem za slovo, pán predsedajúci. Pán Farkašovský, bohužiaľ, prichádza s prílepkom k nesúvisiacemu zákonu a teda, žiaľ, koná v rozpore s § 6 zákona č. 400/2015 o tvorbe právnych predpisov a o Zbierke zákonov. Tento zákon hovorí jednoznačne. Návrh zákona nemôže obsahovať novelizáciu iného zákona, pardon, ktorá obsahovo nesúvisí s návrhom zákona. Vláda si dala do svojho programového vyhlásenia, že nebude porušovať rokovací poriadok, že sa vyhne prílepkom, skráteným legislatívnym konaniam. Keby to však myslela, myslela vážne, tak prvý zákon, s ktorým by koalícia prišla do tohto parlamentu v tomto volebnom období, by bola novelizácia práve zákona č. 400/2015 o tvorbe právnych predpisov, kde by zabezpečila novým ustanovením alebo doplnením tohto zákona, aby takéto porušenia tohto zákona boli nejakým spôsobom sankcionované napríklad neplatnosťou celého zákona a podobne. Jedine vtedy sa očividne vyhneme takýmto praktikám. Lebo je pravda, že tieto praktiky tu máme, odkedy tento zákon platí. Každá koaličná väčšina alebo akákoľvek väčšina, ktorá sa tu utvorila, tak porušovala tento zákon. A ja si myslím, že je na čase, aby sa s tým prestalo po 30 rokoch existencie Slovenskej republiky a že aj tento parlament, aj ľudia by si zaslúžili, aby poslanci dodržiavali striktne zákony Slovenskej republiky. Ďakujem.
Krištúfková, Petra, poslankyňa NR SR (2021-05-12):
Ďakujem za slovo. Návrh zákona, ktorý predkladám, rieši situáciu tým rodinám, ktoré pri zrušení obedov zadarmo prepadli sitom a to z dôvodu, že si nemôžu nárokovať na zvýšený daňový bonus. A preto ponechávame práve deťom týchto rodičov školské obedy zadarmo. Týka sa to poberateľov starobného dôchodku, predčasného starobného dôchodku alebo invalidného dôchodku. Taktiež poberateľov výsluhového dôchodku alebo invalidného výsluhového dôchodku, poberateľov peňažného príspevku na opatrovanie alebo poberateľov vedených v evidencii uchádzačov o zamestnanie. Druhého decembra 2020 sme tu v pléne schválili zákon, ktorým sme umožnili uplatniť zvýšený daňový bonus aj rodičom detí od 6 do 15 rokov. Dovtedy mali túto možnosť iba rodičia detí do šesť rokov. Tento zvýšený daňový bonus prinesie peniaze do rodín aj počas prázdnin na rozdiel od školských obedov. To sú v podstate tri mesiace navyše. Sú to letné prázdniny dva mesiace, zimné, jesenné, jarné, naozaj je to tri mesiace navyše. Návrh zákona bude mať účinnosť od 1. augusta 2021, to znamená, že rodiny, ktoré si nemôžu uplatňovať daňový bonus, automaticky budú pokračovať od septembra 2021 obedami zadarmo. Podľa hrubých odhadov sa to týka približne 7 800 detí, čo bude mať dopad na štátny rozpočet 2 milióny eur ročne. Ďakujem za podporu tohto návrhu zákona.
Marcinčin, Radovan, poslanec NR SR (2021-03-16):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.
Blanár, Juraj, podpredseda NR SR (2020-11-26):
Pán poslanec Mizík, nech sa páči.
Hrnčiar, Andrej, podpredseda NR SR (2017-04-07):
Takže budeme pokračovať, poprosím určeného spravodajcu, aby zaujal miesto určené pre spravodajcu. V zmysle rokovacieho poriadku požiadala o vystúpenie v rozprave navrhovateľka pani poslankyňa Blahová, nech sa páči.
Šuteková, Miriam, poslankyňa NR SR (2021-03-30):
By som rada pár slov k vystúpeniu ešte pani kolegyne Marcinkovej. Ja rozumiem aj, prečo prichádza tento pozmeňujúci návrh, pretože v mojom vystúpení už minulý týždeň, predtým ešte, keď sme začali rozprávať o klíme, som povedala, že, alebo vyslovila ten názor, že si myslím, že z tých cieľov, ktoré si tá petícia postavila, že zostalo iba torzo, a v zmysle tých deklarácií troch hlavných, ktoré tam boli, a že my by sme si naozaj mali dávať vyššie ciele a nemali by sme sa spokojiť s málom. Takisto ak ste tu boli, vtedy rozprával aj pán minister Budaj, presne túto istú myšlienku povedal, že máme si dávať vysoké ciele a máme potom kontrolovať ako poslanci to, že či sme týmto cieľom, či sa k nim blížime a či vlastne smerujeme nejako. A preto ešte raz hovorím, že ja tomu rozumiem, aj keď je to teraz takýmto spôsobom podávané, a mnohí by sme mali aj na výbore aj s poslancami, ktorí sa tejto téme venujú veľa diskusií o tom. Ja rozumiem aj tej akoby polemike, že čo to znamená, ten stav núdze, čo neznamená, ako, ako môžme sa o tom rozprávať naozaj hodiny, či sú na to presné dáta, či je to, či sa dá ten stav presne vymedziť, zadefinovať. Akože o tomto sa vedia viesť odborné polemiky. Na druhej strane, ak je to deklaratívne vyhlásenie, tak skutočne to vnímam ako otvorené dvere pre každý, každú jednu vec, ktorú môžeme ďalej urobiť, pre každú jednu podporu zeleného riešenia, pre každú, každé jedno opatrenie, ktoré môže zlepšiť klímu. Samo osebe by bolo prázdne, ak by k nemu nešlo aj, aj tie konkrétne kroky, a tie konkrétne kroky pán minister Budaj predložil už na minulej schôdzi, kde sme mali celú správu, celý súbor opatrení na zlepšenie klímy na Slovensku, ktoré teda ministerstvo chystá, a v tomto kontexte to ja viem prijať, že máme nejaké deklaratórne vyjadrenia, a k tomu idú, samozrejme, opatrenia, ktoré s tým súvisia, a ešte raz zdôrazniť tú myšlienku tých otvorených dverí pre, pre vládu a pre jednotlivé kroky, ktoré môžme urobiť, a takisto pre hľadanie aj financií na podporu všetkých zelených riešení a na podporu toho, aby sme klímu na Slovensku dostali do nejakého normálu. Ďakujem. (Neutíchajúci ruch v sále.)
Remišová, Veronika, poslankyňa NR SR (2018-05-24):
Ja sa eurofondom v pôdohospodárstve venujem už od roku 2016 a všetky, opakujem, všetky moje zistenia potvrdil Najvyšší kontrolný úrad v protokole, za ktorý by sa mali nominanti vládnej koalície hanbiť. Takže nehovorte, pán Danko, že jednoducho sú to domnienky, ale to sú fakty, ktoré potvrdil váš štátny orgán, Najvyšší kontrolný úrad. Vy kritizujete opozíciu, hovoríte, že o vine a treste by mal rozhodovať súd. Pripomeniem vám, že v roku 2008 sme mali nástenkový tender. Dnes je rok 2018, za tento tender sú súdení dvaja ministri vašej, vašej strany, Slovenskej národnej strany. Odvolali sa, súd bude pokračovať pravdepodobne ešte ďalšie roky, nakoniec sa možno vyparia niekde na Belize. A vaša predstava o politickej zodpovednosti je teda taká, že my máme čakať desať, pätnásť rokov na to, kým súd dokáže vinu, a potom povieme, aha, no však on už nebude môcť, on by nemal byť minister. A necháme, necháme v úrade niekoho neschopného, niekoho, kto umožňuje korupciu a korupčné podhubie. Nie, politická zodpovednosť vyzerá úplne ináč. Vyzerá tak, že pri prvých podozreniach jednoducho sa vyvodí politická zodpovednosť a nominant politickej strany by mal odísť. Toto je politická kultúra, toto je politická zodpovednosť. Čo sa týka dobrého mena v zahraničí, verte mi, my nekritizujeme, neupozorňujeme na škandály, pretože by sme nemali radi Slovensko, naopak, my na ne upozorňujeme preto, že máme radi Slovensko a o opozícii nepíšu zahraničné médiá. Zahraničné médiá píšu, že mafia je na Úrade vlády. Zahraničné médiá píšu o tom, že eurofondy na pôdohospodárstve sa zneužívajú na kriminálne ciele. To nehovoríme my, to hovorí... (Prerušenie vystúpenia časomerom.)
Nicholsonová, Lucia, podpredsedníčka NR SR (2016-05-24):
Pán poslanec Rajtár, chcete reagovať? Nie. Dobre, ďakujem pekne. Týmto končím ústnu časť rozpravy a chcem sa opýtať pána navrhovateľa, či chce zaujať v rámci záverečného slova stanovisko. Nech sa páči.
Glváč, Martin, podpredseda NR SR (2016-06-15):
Ďakujem veľmi pekne. Dávam slovo spravodajcovi, ktorého určil navrhnutý gestorský výbor pre obranu a bezpečnosť, poslancovi Jozefovi Bučekovi. Nech sa páči, pán poslanec.
P. Paška, predseda NR SR: (2009-04-28):
(Hlasovanie.) 133 prítomných, 31 za, 71 proti, 31 sa zdržalo. Tieto body sme neschválili.
Petrák, Ľubomír, poslanec NR SR (2012-09-20):
Pán predseda, štvrtý pozmeňujúci návrh predložil pán poslanec Vašečka, dajte, prosím, hlasovať o tomto pozmeňujúcom návrhu.
Bugár, Béla, podpredseda NR SR (2017-12-08):
Nech sa páči, prezentujme sa a hlasujme o návrhu tohto uznesenia. (Hlasovanie.) Prítomných 130 poslancov, za 117, zdržalo sa 13 poslancov. Návrh sme schválili. Teraz budeme ešte hlasovať o bode č. 43 schváleného programu, to znamená, v prvom čítaní o návrhu poslancov Podmanického, Glváča, Petráka na vydanie zákona, ktorým sa mení a dopĺňa zákon č. 5/2004 Z. z. o službách zamestnanosti, tlač 779. Pán poslanec Vážny, ako spravodajca máte slovo. (Hlasovanie o návrhu poslancov Národnej rady Slovenskej republiky Jána Podmanického, Martina Glváča a Ľubomíra Petráka na vydanie zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov , tlač 779.)
Hrušovský, Pavol, predseda NR SR (2011-11-30):
Hlasujeme. (Hlasovanie.) 144 prítomných, 79 za návrh, 65 sa zdržalo. Schválili sme návrh.
Glváč, Martin, podpredseda NR SR (2017-05-11):
Pán poslanec Pčolinský.
Blanár, Juraj, podpredseda NR SR (2022-09-21):
Ďakujem. Teraz poprosím pána poslanca Lukáša Kyselicu za gestorský ústavnoprávny výbor, aby predniesol spravodajskú informáciu k tomuto návrhu zákona.
Matovič, Igor, poslanec NR SR (2012-06-29):
Lucii ďakujem za vystúpenie. Možno by sa dalo mu aj niečo vytýkať, ale väčšinu by som určite pochválil. Každopádne tá základná myšlienka, ktorou myslím si, že prvýkrát, keď si zistila, že som na kandidátke SaS v predošlom volebnom období, tak práve bol to článok, ktorý sa nazýval „Bez práce nie sú koláče“ a vtedy si sa postavila voči mne dosť zásadne kriticky a pomenovával som tam práve tento problém. Takisto potom aj ten váš nápad s odvodovým bonusom, kedy ste chceli rozdávať peniaze bez práce, som kritizoval a som rád tomuto posunu, že vlastne ste dospeli k tomu, že nesmieme nikomu dávať peniaze bez práce. Ale okej, hovorím, snaha sa cení, a teda ten návrh, ktorý ste predložili, je dosť komplexný. Ale to, čo si zase hovorila, vlastne v tých osadách, aj keď si sa tomu bránila, snažila si to prezentovať, že to je širší problém, že nie je to problém osád, ale potom vždy tak, keď si sa nekontrolovala, tak si sa vrátila vlastne do tých osád. Tak áno, ten systém v tých osadách sme my nadstavili a tí ľudia teraz na základe toho systému fungujú, že majú koláče bez práce alebo majú peniaze na pošte. Ale keď chceme týmto ľuďom kázať a chceme byť im nejako vzorom alebo chceme od nich niečo vyžadovať, tak mali by sme začať od seba. Lebo ja sa nazdávam, že my sme tu v osade, lebo my sme síce nadstavili systém, kedy netreba chodiť do práce, treba prísť iba na hlasovanie a máme koláče bez práce. Čiže keď chceme ľuďom v osadách hovoriť, že nebudú mať koláče bez práce, my by sme mali byť v prvom rade vzorom a my by sme mali chodiť do práce a mali by sme mať koláče za prácu. (Potlesk.)
Glváč, Martin, podpredseda NR SR (2017-06-21):
Ďakujem. Otváram rozpravu, do rozpravy som dostal 11 prihlášok. Za klub SaS pán poslanec Jurzyca, za klub OĽANO – NOVA pán poslanec Heger, za klub SME RODINA pán poslanec Krajniak a ďalej normálne prihlásení Ondrej Dostál, Veronika Remišová, Miroslav Ivan, Richard Vašečka, Ladislav Kamenický, Boris Kollár, Ján Podmanický a Miroslav Beblavý. Nech sa páči, za klub SaS, pán poslanec Jurzyca.
Mazurek, Milan, poslanec NR SR (2021-06-29):
Ďakujem pekne za reakcie. Pán poslanec Tomáš, ja viem veľmi dobre, že ten zámer pomáhať je úplne očividný, ale nemyslím si, že my by sme cielili na nejakú úzku skupinu voličov, skôr cielime na tých, ktorí reálne pracujú a od štátu sa im nedostáva nič a nechcú vidieť, že tí, ktorí pracovať doteraz nechceli a nesnažili sa, dostanú rovnakú pomoc ako oni, ktorí reálne trpeli všetkými tými opatreniami vlády a celkovo ťažkou životnou situáciou na Slovensku. Ja som spomenul aj vo svojej rozprave, že mne je to úprimne ľúto, že reálne kopec ľuďom by sme mohli pomôcť, ale je ťažko nastaviť ten mechanizmus za tú cenu, že reálne státisícom ľuďom v osadách v podstate poviete, robenie si detí za účelom biznisu je skvelý nápad, tu máte dvojnásobné prídavky. To skrátka nie je cesta. Ja vám odporúčam ísť sa niekedy pozrieť do Žehry, na akých autách sa tam vozia miestni úžerníci, ktorí v živote nepracovali, nevedia, čo je to daňové priznanie, a jeden RS6, ďalší najnovšia Q7, najnovšie Mercedesy v úpravách, Brabusy a tak ďalej. A človek len pozerá, ten človek poriadne nevie čítať, písať, všetko fajn. Mimochodom, minister Mikulec dostal do rúk konkrétne správy s konkrétnymi číslami, s parcelami, s pozemkami, s konkrétnymi zdieranými ľuďmi a o tom, ako si nikdy v živote nemohli na tieto pozemky zarobiť, na tieto autá, na tieto domy, že zdierajú ľudí v miestnej osade, že možno pracujú aj v rámci otrockej práce v Anglicku s týmito ľuďmi. Pán minister Mikulec to dostal od svojho koaličného partnera, strčil to do šuflíka, lebo veď to je protikorupčná strana, to OĽANO, no nie? A viete, ak dnes schválite dvojnásobné dávky, no tak kúpite im nový Mercedes za pár mesiacov, novú audinu. A mňa to bytostne štve, že kvôli takýmto zneužívateľom sociálneho systému to nevieme skrátka zmysluplne presadiť, a preto vám hovorím dopredu, za každé zmysluplné navýšenie daňového bonusu stopercentne zahlasujem, lebo mi záleží na tom, aby sa tí, ktorí sa snažia, mali lepšie.
Valocký, Jozef, poslanec NR SR (2014-11-28):
Áno. Pán poslanec Mihál podal jeden pozmeňujúci návrh a ďalšie dva pozmeňujúce návrhy podal spolu s pani poslankyňou Kiššovou. Pán predseda, dajte, prosím, hlasovať o prvom pozmeňujúcom návrhu pána poslanca Mihála, ktorý obsahuje štyri body. Hlasujeme spoločne o všetkých.
Ľ. Petrák, poslanec: (2008-10-23):
Ak ste hovorili o čílskom dôchodkovom systéme a spomínali ste moje slová, tak chcem upresniť vaše vnímanie, lebo ja som tvrdil, že 52 % ľudí zapojených do čílskeho dôchodkového sporenia si nesporí pravidelne a budú mať problémy. To znamená, nehovoril som o živnostníkoch, nehovoril som o ďalších, hovoril som komplexne o ľuďoch, ktorí sú zapojení do čílskeho dôchodkového systému, si nesporia pravidelne a budú problémy pri vyplácaní ich penzií. Tretia poznámka, ktorá je, vy ste tvrdili, že nie je v Argentíne problém prepadu dôchodkových fondov, ale je to problémom socialistickej vlády v Argentíne. No ja sa chcem spýtať, zníženie hodnoty rastových fondov v Argentíne o 47,7 %, to je číslo, ktoré bolo včera zverejnené, je hospodársky zázrak a nepovažujete ho za pád dôchodkových fondov?
Kotleba, Marian, poslanec NR SR (2021-05-10):
Rasťo, ja ťa chcem naozaj pochváliť, nemám to vo zvyku, takto navzájom chváliť nejaké vystúpenia, ale jednoducho ty si za tých desať minút zhrnul toľké argumenty. Mnohé z nich ľudia na Slovensku ani nepoznali, nepočuli o nich, že po tvojom vystúpení, si myslím, všetci tí konzervatívnejšie zmýšľajúci poslanci koalície musia sa zamyslieť nad tým, že ako dnes budú hlasovať tak, aby aj po dnešnom hlasovaní mohli o sebe povedať, že sú konzervatívne zmýšľajúci poslanci. Ak by sa ti podarilo v týchto ľuďoch, v týchto poslancoch nejako oživiť, naštartovať ich. ich politickú zodpovednosť, nechcem povedať, že politické svedomie, tak by to bol obrovských úspech. Pretože je to presne, ako si povedal, jedna vec je, za akú sa vláda prehlasuj, ale druhá vec, čo reálne robí, akým spôsobom sa prejavuje a kde pridáva a kde, naopak, kde uberá. Hovorím vždy a poviem to aj teraz, politikov treba hodnotiť podľa činov, nie podľa sľubov ani politických vyhlásení. A tvoj prejav bol o zhrnutí činov pani ministerky Kolíkovej v oblasti dotačnej politiky, kde sa úplne jasne ukazuje, že dotácie z ministerstva spravodlivosti získajú rôzne pochybné alebo získavajú rôzne pochybné indivíduá bez ohľadu na právnickú formu, ktoré však majú jedno spoločné, sú protikresťanské, protinárodné, protislovenské. Ďakujem pekne.
Pellegrini, Peter, predseda NR SR (2024-01-24):
Pani poslankyňa Mesterová.
Galek, Karol, poslanec NR SR (2019-09-24):
Anka, ďakujem ti veľmi pekne za toto vystúpenie a prezentáciu zákona, ktorý spolu predkladáme. Hovorila si najmä o tom, že to ministerstvo životného prostredia hľadí na ten les ako na živý organizmus na rozdiel od toho súčasného prístupu ministerstva pôdohospodárstva, ktorý na to hľadí ako na zisk. Ja by som si dovolil v tomto ešte doplniť alebo uviesť aj to, čo si ty sama spomínala. Jedno ministerstvo, ktoré práve do toho hospodárenia v lesoch takisto veľmi výrazne kafre a toto aj práve z dôvodu, že jeho čelný predstaviteľ je považovaný za práve toho najväčšieho obchodníka s drevom. V tomto prípade ide o to ministerstvo hospodárstva a ja si v tejto súvislosti dovolím doplniť práve to nedávne dianie v súvislosti s biomasakrom alebo s biomasakrou dva, kedy ministerstvo hospodárstva k vyhláške Úradu pre reguláciu sieťových odvetví dalo pripomienky práve v tom zmysle, aby sa zaviedla nejaká energetická metóda a doplnila sa definícia biomasy práve za tým účelom, aby naozaj to drevo alebo tá drevná odpadová biomasa bola využívaná ešte vo vyššej miere, ako je to dnes, v súvislosti s tou tristodevinou, tak ako sme ju minulý rok menili. Takýto macošský prístup zo strany ministerstva hospodárstva a ergo pôdohospodárstva mi pripadá naozaj veľmi paradoxný, a preto ten presun kompetencií vidím ako vhodný. Takisto ten strom je dnes skloňovaný aj na tej klimatickej konferencii v New Yorku, a to v súvislosti s tou neutralizáciou emisií oxidu uhličitého. Slovensko sa prihlásilo práve k tej uhlíkovej neutralite, kde ale stále máme jasný cieľ, ale nepoznáme tie kroky. No a práve tento zákon by mohol byť tým prvým krokom k tej uhlíkovej neutralite a teda k tomu, aby sme ju dosiahli v tom roku 2050. Ja dúfam, že aj skôr.
Linhart, Patrick, poslanec NR SR (2020-04-29):
Ďakujem za slovo, pán predsedajúci. Pán minister, som veľmi rád, že ste po dlhej dobe ako minister pôdohospodárstva vystúpili ako človek, ktorý nepotrebuje poznámky, ale hovoríte veci od srdca. Predtým sme tu mali pani Matečnú, ktorá potrebovala napísaný papierik od potravinárov, ktorí jej diktovali, čo má hovoriť a čo nesmie hovoriť. Nemáte to ľahké, poviem vám rovno, vy tam máte, vy tam máte ľudí, ktorí, ktorí bojovali proti, proti potravinovým kritikom, proti aktivistom. A to viete sám, ste to zažil na svojej koži, ako, ako vlastne za lesy, ako ste bojovali vy. Tak ja som si „vychutnal“ tlačovku pána riaditeľa sekcie potravinárstva a obchodu Milana Lapšanského, ktorého tam máte, bohužiaľ, ešte stále, musím to tak povedať, bohužiaľ, ešte stále na vašom ministerstve, nejak sa tam drží, a ten si robil tlačovky a zneužil – mám také indície – tlačovú besedu o bezpečnosti potravín na to, aby čítal; mám také indície, bolo tam podané z mojej strany trestné oznámenie; tak aby čítal facebookove statusy určitých „otravinárov“. Týmto to ukončím. A chcel by som pokračovať ďalej. Chcem vás pochváliť, že konečne na tom konci tunela, to sú tie štyri roky, čo sme tu prežívali ten tunel čierny, tak na konci vidíme svetlo, vidíme vás a my vám veríme. Som veľmi rád, že v programovom vyhlásení sa takisto spomína potravinový semafor, ktorý ste sa zaviazali, že ho teda zavediete; my ho tu budeme čítať v pléne, dúfam koncom septembra. Som veľmi rád, my sme sa stretli aj s odborníkmi na potravinový semafor, momentálne s pánom predsedom Karahutom, mali sme diskusiu na túto tému, celé sa to už pripravuje. A som veľmi rád, že konečne tu máme ministra, ktorému od srdca záleží na potravinovom, nie... (Prerušenie vystúpenia časomerom.)
P. Paška, predseda NR SR: (2007-09-04):
Nech sa páči, pán poslanec Jarjabek.
Kažimír, Peter, poslanec NR SR (2010-12-03):
Ďakujem pekne. Pán Fronc, my sa zrejme v mnohých veciach zhodneme. Ja absolútne opäť potvrdzujem nevyhnutnosť znižovania deficitu aj dlhu ako takého. Opakujem, v nástrojoch, spôsobe, tam máme ten rozpor v tom, že úplne zásadne asi v duchu dohody a vnímania sveta vaším spôsobom sa zásadne vyhýbate vyberaniu dodatočných príjmov od vyššie príjmových skupín. Boli tu také návrhy z vašich vlastných radov. Opakujem, bolo to napríklad zvýšenie odvodových stropov alebo z oblasti kapitálu. Na to jednoznačne chceme poukázať. Vy mi pripomínate ako koalícia v podstate šoféra autobusu, ktorý sa predral k riadidlám, plne naložený autobus, ktorý sa valí dole kopcom, ale prvého, koho vyhadzujete za „límec“ na mokrú cestu, je cestujúci tretej triedy. To je ten problém. Pán Matovič, my asi nebudeme mať často príležitosť skrížiť meče, ale ja by som vám odporúčal, je taký film, je to v podstate prepadák, český film, ale odporúčam vám, že by ste si ho pozreli, možno vám pomôže, volá sa tuším „Ještě větší blbec, než sme doufali“. (Potlesk.)
Danko, Andrej, predseda NR SR (2017-05-18):
Ďakujem. Asi by nebolo dobré tú všeobecnú rozpravu otvoriť, lebo by všetci stratili poradie. Takže ja napriek tomu otváram všeobecnú rozpravu, ale okamžite prerušujem toto rokovanie a pokračujeme, samozrejme, v stanovenom programe o 14.00 hodine. Prajem vám dobrú chuť. Ďakujem. (Prerušenie rokovania o 12.01 hodine.) (Pokračovanie rokovania o 14.00 hodine.)
Hrušovský, Pavol, podpredseda NR SR (2011-03-29):
Hlasujeme, páni poslanci, o bode 5 zo spoločnej správy. (Hlasovanie.) 149 prítomných, 147 za, 1 sa zdržal, 1 nehlasoval. Návrh sme schválili.
Poliačik, Martin, poslanec NR SR (2014-09-10):
Vážený pán predseda, vidím, že už hlboko hľadíte do rokovacieho poriadku, keby ste náhodou chceli, ako vy niekedy zvyknete šaškovať pri jednotlivých slovíčkach a pri veľkých veciach zatvárať oči, tak všetky stiahnutia zákonov poslancov za SaS sú tu aj písomne, budú doručené hneď po tomto hlasovaní do podateľne Národnej rady. To, čo sa deje práve teraz v parlamente, je absolútnym vrcholom arogancie vlády jednej strany. Tu už sa nerešpektujú nielenže opozičné strany a opoziční poslanci, tu už sa nerešpektujú ani voliči, ktorí ich právoplatne zvolili do tohto parlamentu. A toto je arogancia, ktorá vás jedného pekného dňa dobehne.
Bastrnák, Tibor, poslanec NR SR (2013-02-05):
Vážený pán poslanec Raši, samozrejme, vieš dobre, že v mnohých veciach máme taký istý názor. Na druhej strane si myslím úprimne, že ako s týmto zákonom, bohužiaľ, pre všeobecných lekárov a lekárov prvého kontaktu neurobíte nič pozitívne. V niektorých veciach, ako som spomínal, pacientom poškodíte a to, že všeobecní lekári nebudú mať tú istotu, že poisťovňa s nimi uzatvorí zmluvu, to znamená, že iste to povolanie dehonestujete. A bude to tak, ako som to hovoril, za desať rokov nebude nás kto liečiť v prvom kontakte. Pán poslanec Blanár, viete, vaša reakcia bola úplne politická, opakujete stále tie isté veci, s ktorými ja veľmi ťažko môžem súhlasiť. A je to pravda, že som bol pri Zajacových reformách, ale keď ste tu boli, tak musíte na to pamätať, že ja som bol z vládnej strany ten poslanec, ktorý podal také pozmeňujúce návrhy k tomu zákonu, ktorým sa práve zabránila privatizácia, a aj SMER vtedy podporil tie návrhy. To je jedna vec. Druhá vec je to, že stojím za to, a je to napísané vo vládnom návrhu, že bude tu centralizácia. Bude centralizácia, lebo pre všeobecné nemocnice ministerstvo bude vydávať povolenie, bude centralizácia kvôli tomu, lebo bude jedna poisťovňa, a bude centralizácia aj preto, lebo aj v prvom kontakte budete rozdeľovať ľudí na dobrých a zlých. A nenecháte to pacientom, aby pacient povedal, ktorý lekár je dobrý, ktorý nie. Ten lekár je dobrý, s ktorým on uzatvorí kontrakt, a nie ten, s ktorým uzatvorí poisťovňa zmluvu. A, samozrejme, tým pádom ste aj proti slobodnej voľbe lekárov, čo je veľmi smutné. Ďakujem veľmi pekne.
P. Hrušovský, podpredseda NR SR: (2002-07-10):
(Hlasovanie.) 95 prítomných, 69 za, 24 sa zdržalo, 2 nehlasovali. Návrh sme schválili. Pristúpime k tretiemu čítaniu . Otváram rozpravu. Pýtam sa prítomných poslancov, či sa chce niekto prihlásiť do rozpravy ústne. Konštatujem, že nie. Vyhlasujem rozpravu za skončenú. Pristúpime k hlasovaniu o návrhu zákona ako celku s odporúčaním gestorského výboru, pán poslanec... P. Hajdúk, poslanec: Gestorský výbor odporúča schváliť návrh zákona.